**ELŐTERJESZTÉS KÍSÉRŐLAP**

**E-szám: 111/2017.**

**Tárgy:** **Döntés Nagykovácsi Településképi Arculati Kézikönyvének elfogadásáról.**

**Előterjesztő neve:** Kiszelné Mohos Katalin polgármester

**Előadó neve:** Györgyi Zoltán főépítész

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2017. szeptember 13.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 13.**

**polgármester**

**Tisztelt Képviselő testület!**

Amint az mindenki számára ismert, és az elmúlt időszakban a helyi és a közösségi médiában is sok szó esett róla, sikeres közösségi tervezést követően elkészült Nagykovácsi Településképi Arculati Kézikönyve, a TAK.

A TAK elkészítésével megbízott Völgyzugoly Műhely Kft. segítségével, a Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló 5/2017 (III.27.) önkormányzati rendelet és a 314/2012.(XI.08.) kormányrendelet előírásainak megfelelően biztosítottuk a megfelelő társadalmasítást, sőt a közösségi tervezés keretében összesen négy alkalommal volt un. mediációs lakossági egyeztetés.

A helyszíneken szóban elmondott, illetve a bejelentkezett partnerektől írásban megkapott észrevételek, javaslatok a dokumentációba beépítésre kerültek.

A TAK készítésének megkezdéséről tájékoztattuk az érintett államigazgatási szerveket: a Magyar Építész Kamarát (MÉK), A Nemzeti Média- és Hírközlési Hatóságot (NMHH), kulturális örökség védelméért felelős minisztert, és a Duna-Ipoly Nemzeti Park Igazgatóságát. Az elkészült dokumentumot augusztus 7-én, véleményezésre feltöltöttük a Lechner Lajos Tudásközpont elektronikus felületére. A rendelkezésükre álló 21 napon belül csak az építész kamara véleménye született meg, így a többi érintett véleményét megadottnak kell tekintenünk. A MÉK javaslatait a végleges dokumentumban átvezettük, bár – elsősorban a játszóterek tekintetében – néhány nem Nagykovácsiban készült fényképet meghagytunk.

A lakosság széleskörű bevonásával készült Nagykovácsi Településképi Arculati Kézikönyv értékes és tartalmas dokumentáció lett, ami hasznos iránymutatást ad mostani és leendő lakosaink számára. A TAK jó alapja lesz az ősz folyamán megalkotásra kerülő Településképi Rendeletnek is.

A határozat elfogadásához egyszerű szavazattöbbség szükséges.

Mellékletek:

1. MÉK vélemény

2. Nagykovácsi Településképi Arculati Kézikönyve

Nagykovácsi, 2017. szeptember 13.

Kiszelné Mohos Katalin

polgármester

**HATÁROZATI JAVASLAT**

**Tárgy: Döntés Nagykovácsi Településképi Arculati Kézikönyvének elfogadásáról.**

Nagykovácsi Nagyközség Önkormányzatának Képviselő-testülete úgy dönt, hogy Nagykovácsi Településképi Arculati Kézikönyvét – Völgyzugoly Műhely Kft. 2017. szeptember – elfogadja.

A Településképi Arculati Kézikönyv jelen határozat mellékletét képezi.

**Határidő**: azonnal

**Felelős**: Polgármester, Jegyző